Diari Oficial de la Generalitat Valenciana


Sumari del DOGV 4698, del 24-02-2004 (2004/1858)

DECRET 29/2004, de 20 de febrer, del Consell de la Generalitat, pel qual es declaren d'aplicació en la campanya 2004 les mesures regulades en el Decret 29/2002, de 26 de febrer, del Consell de la Generalitat, per a limitar la pol·linització encreuada entre plantacions de cítrics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/02/20/29/dof/vci/html**

### Dades del document

Número de DOGV
:   4698

Data del DOGV
:   24-02-2004

Secció del DOGV
:   I. DISPOSICIONS GENERALS

Número del document
:   2004/1858


Data del document
:   20-02-2004

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * apicultura
    * agres
    * mel

DECRET 29/2004, de 20 de febrer, del Consell de la Generalitat, pel qual es declaren d'aplicació en la campanya 2004 les mesures regulades en el Decret 29/2002, de 26 de febrer, del Consell de la Generalitat, per a limitar la pol·linització encreuada entre plantacions de cítrics. [2004/X1858]
  
A principis dels anys 90 van sorgir els primers problemes en el mercat de cítrics com a conseqüència de la presència de llavors en els fruits destinats al consum en fresc. En la campanya de 1993 es va establir l'obligació de traure els ruscos de la zona citrícola, a fi de pal·liar la situació plantejada. En la campanya següent, i fins a la de 2000, es va permetre l'accés dels ruscos a la zona, encara que allunyant-los 1.000 metres de les varietats susceptibles de provocar pol·linització encreuada. Entre els anys 2000 i 2003 es va prohibir totalment l'assentament de ruscos en la zona citrícola, i es va fixar una compensació econòmica.
  
Estes mesures tenien per objecte reduir la presència d'agents pol·linitzadors en els cítrics. En la campanya 1999 no van ser suficients per a evitar la presència de llavors, la qual cosa ha transcendit en la qualitat final de determinades varietats. No obstant això, en les campanyes 2000 al 2003 han sigut eficaços.
  
En conseqüència, es considera necessari mantindre l'any 2004 i durant l'època de floració dels cítrics, la qual comprén de l'1 d'abril al 31 de maig, la prohibició de l'assen-tament de ruscos en els voltants de les plantacions de cítrics.
  
Per això, a proposta de la consellera d'Agricultura, Pesca i Alimentació i després de la deliberació del Consell de la Generalitat, en la reunió del dia 20 de febrer de 2004,
  
DECRETE
  
Article únic
  
Declarar la íntegra aplicabilitat en la campanya 2004 de les mesures per a limitar la pol·linització encreuada entre plantacions de cítrics regulades en el Decret 29/2002, de 26 de febrer, del Consell de la Generalitat.
  
Tal aplicabilitat inclou tant les mesures de prohibició de l'instal·lació de ruscos com la possibilitat d'ajudes indemnitzatòries que han de percebre els apicultors inscrits en el registre d'Explotacions Ramaderes de la Comunitat Valenciana el 31 de gener de 2004, calculant l'import de l'ajuda proporcionalment al nombre de ruscos que tinguen inscrits en el Registre d'Explotacions Apícoles de la Comunitat Valenciana amb data 31 de gener de 2001.
  
Els apicultors tindran com a termini per a retirar els ruscos de la zona citrícola el període comprés entre la publicació d'este decret i el 20 de març de 2004.
  
DISPOSICIONS FINALS
  
Primera
  
Es faculta a la Conselleria d'Agricultura, Pesca i Alimentació perquè dicte les disposicions necessàries per al desenrotllament d'este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 20 de febrer de 2004
  
El president de la Generalitat,
  
FRANCISCO CAMPS ORTIZ
  
La consellera d'Agricultura, Pesca i Alimentació,


Còpia Permalink ELI